Public procurement notice: Prior Information Notice Without Call For Competition
Published: 2016-01-21
Buyer: Väestörekisterikeskus
Country: FI
Contract type: Services
CPV classification: 72000000

Technical requirements: Väestörekisterikeskus (jäljempänä ”VRK”) tekee alustavaa markkinakartoitusta ja tietopyynnön kortinlukijaohjelmiston toimittamisesta. Tarkoituksena on edistää avointa vuorovaikutusta VRK:n ja toimittajien välillä sekä selvittää markkinoiden nykytilannetta, mm. palvelujen saatavuutta, millainen palvelukokonaisuus vastaisi parhaiten tarpeeseen sekä saada neuvoja mahdollista palvelujen hankintaa varten. Lisäksi tavoitteena on kartoittaa hintaa ja markkinoilla toimivien tahojen kykyä hoitaa palveluja.
Mitä kattavammin palveluja koskevaa tietoa onnistutaan tietopyynnöllä ja markkinakartoituksella saamaan, sitä tarkoituksenmukaisemmin ja tarjoajan kannalta soveltuvimmalla tavalla mahdollinen tarjouskilpailu voidaan toteuttaa. Tavoitteemme on täten selvittää soveltuvimpia ratkaisuja sekä saada tietoa mahdollisen hankinnan suunnittelua ja kilpailutusprosessia sekä sopimuskautta varten.
VRK ei sitoudu toteuttamaan hankintaa, eikä tietopyynnössä ja markkinakartoituksessa esitetyt seikat tai toimittajien esittämät vastaukset sido VRK:ta tai toimittajaa millään tavalla. VRK ei maksa korvauksia markkinakartoitukseen ja tietopyyntöön vastaamisesta.
Pyydämme toimittajia vastaamaan tässä asiakirjassa esitettyihin kysymyksiin. Vastaaminen tähän tietopyyntöön ja markkinakartoitukseen on täysin vapaaehtoista ja luottamuksellista siten, että vastausten sisältöä saatetaan hyödyntää mahdollisessa hankinnassa, mutta vain yleisellä tasolla eikä tietopyyntöön vastanneita toimittajia tai niiden liike- ja ammattisalaisuuksia paljasteta.
Jos jokin osa vastauksesta sisältää toimittajan käsityksen mukaan liike- tai ammattisalaisuuden johdosta luottamuksellista materiaalia, tulee tällainen osa merkitä selkeästi luottamukselliseksi (ks. kohta 6). Toimittajien liike- tai ammattisalaisuuksia ei paljasteta. VRK pidättää kuitenkin viime kädessä oikeuden arvioida asiakirjan luonteen.
Huomioitavaa on, ettei tämä asiakirja ole ennakkoilmoitus, hankintailmoitus tai tarjouspyyntö vaan markkinakartoitus ja tietopyyntö, jolla on tarkoitus selventää ja tarkentaa hankintaan liittyviä mahdollisuuksia ja toimittajien kiinnostusta.
Väestörekisterikeskus (VRK) toimii valtiovarainministeriön hallinnonalalla. VRK on yhdessä maistraattien kanssa väestötietojärjestelmän rekisterinpitäjä. VRK:n perustehtävänä on ylläpitää ja kehittää väestötietojärjestelmän tietojen ja VRK:n varmennetun sähköisen asioinnin palvelujen käyttöä yhteiskunnan toimintojen ja tietohuollon tukena. VRK edistää toiminnallaan yksityiselämän ja henkilötietojen suojaa ja tietoturvallisuutta.
VRK on tarjonnut varmennepohjaisia allekirjoitus- ja tunnistusvälineitä vuodesta 1999 lähtien ja toiminut laatuvarmentajana 31.3.2003 lukien. VRK:n Varmennepalvelut-yksikkö vastaa viraston varmennetoiminnasta ja tuottaa mm. kansalaisvarmenteen henkilökortille, organisaatiovarmenteen organisaatiokortille sekä sirullisten matkustusasiakirjojen ja oleskelulupa-asiakirjojen allekirjoitusvarmenteet. VRK on toiminut myös terveydenhuollon lakisääteisenä varmentajana 1.12.2010 alkaen. Lisäksi Väestörekisterikeskus toimii sosiaalihuollon lakisääteisenä varmentajana 1.4.2015 alkaen (Hallituksen esitys (345/2014) eduskunnalle laeiksi sosiaalihuollon asiakasasiakirjoista sekä sosiaali- ja terveydenhuollon asiakastietojen sähköisestä käsittelystä annetun lain 10 ja 14 §:n muuttamisesta). Suomessa käynnissä olevilla Kansallinen palveluväylä – ja Kansallisen tunnistusratkaisun kehittäminen – hankkeilla tulee olemaan vaikutusta VRK:n varmennepalvelutoimintaan.
Lisätietoja VRK:sta ja sen toiminnasta löytyy osoitteista www.vrk.fi ja https://eevertti.vrk.fi sekä mm. seuraavista laeista: laki väestötietojärjestelmästä ja Väestörekisterikeskuksen varmennepalveluista (661/2009), laki vahvasta sähköisestä tunnistamisesta ja sähköisistä allekirjoituksista (617/2009), henkilökorttilaki (829/1999), laki sosiaali- ja terveydenhuollon asiakastietojen sähköisestä käsittelystä (159/2007), laki sähköisestä lääkemääräyksestä (61/2007), passilaki (671/2006), ulkomaalaislaki (301/2004).
Hankinnan kohteena on kortinlukijaohjelmisto palveluineen toimittajalta ostettuna pakettina tai asiantuntijapalvelun ostaminen oman työn toteuttamisen yhteydessä.
Kortinlukijaohjelmisto on ohjelmisto, joka toimii työasemissa ja mobiililaitteissa. Ohjelmiston avulla voidaan käyttää VRK:n liikkeelle laskemia PKI-siruja (esim. toimikortit) digitaalisessa tunnistamisessa ja sähköisissä allekirjoituksissa.
Kortinlukijaohjelmiston ylläpitopalvelu sisältää sopimuskaudella ohjelmistokehitysympäristön tiloineen, henkilöstön, asiakaspalvelun VRK:lle, lähdekoodin säilytyksen, ohjelmiston ja käyttöohjeiden päivitykset, virheiden korjaukset, dokumentoinnin, seurannan, tuotteen jatkokehityksen sekä erikseen sovittavat pienkehitystehtävät.
Kortinlukijaohjelmiston tulisi integroitua saumattomasti käyttöjärjestelmiin ja siitä tulisi löytyä alla kuvattuja toimintoja. Tietopyyntöön voi kuitenkin vastata, vaikkei kaikki alla kuvattu olisi mahdollista toteuttaa toimittajan tarjoamalla ohjelmistolla.
— Android, iOS, Windows Phone: Integraatio käyttöjärjestelmään tai PKI-sirujen käytön mahdollistaminen muuten sovelluksissa.
— Kaikki käyttöjärjestelmät: Signature Creation Service (SCS) -tuki: https://eevertti.vrk.fi/Default.aspx?id=312